পুলিশ দিবসে বারাসাতে সাইবার প্রতারণায় খোয়া যাওয়া লক্ষাধিক টাকা ও বাইক উদ্ধার

বারাসাত: পুলিশ দিবসে বারাসাত পুলিশ জেলার (Barasat District Police) বড়সড় সাফল্য। বারাসাত থানার অতিরিক্ত পুলিশ সুপার অতীশ বিশ্বাস। সাইবার প্রতারণার সচেতনতা থেকে সাধারণ মানুষকে বাড়তি সতর্ক হওয়ার বার্তা দিলেন অতিরিক্ত পুলিশ সুপার। সোমবার বারাসাতে ৩ জন ব্যক্তির হাতে সাইবার প্রতারণায় (Cyber Crime) খোয়া যাওয়া লক্ষাধিক টাকা তুলে দেওয়া হল। পাশাপাশি তিনটি বাইক উদ্ধার করা হয়। সেগুলিও সংবাদ মাধ্যমের সামনে তুলে ধরা হয়।

সূত্রের খবর, ৩ জন প্রতারিত ব্যক্তির মধ্যে বারাসাতের রাহুল বিষ্ণুর ৯৭৯৮৫ টাকা, অসীম সাহার ৩ লক্ষ টাকা, রোহিত বিশ্বাসের ১৬৬২৯৪ টাকা উদ্ধার করে তাঁদের হাতে তুলে দেওয়া হয়। পাশাপাশি ৩ টি বাইক ও একটি মোবাইল ফোন উদ্ধার করে মালিকের হাতে তুলে দেওয়া হয়।

আরও পড়ুন: এসএসসি নিয়োগ কাণ্ডে নতুন মোড়, ‘দাগি’ প্রার্থীদের হাইকোর্টে আর্জি

এদিন পুলিশ সুপার বলেন, ‘দিনদিন প্রতারণা বাড়ছে। আপনার সঙ্গে সাধারণ প্রতারণা নাও হতে পারে। অনলাইনে পেমেন্ট করার সময় সর্বদা সতর্ক হতে হবে।’ প্রতারণার ঘটনার উদাহরণ উল্লেখ করে তিনি বলেন, ‘যেমন বারাসতে রাহুল বিষ্ণু পুরিতে হোটেল বুক করার জন্য অগ্রিম দিয়েছিলেন, কিন্তু তারপরেই প্রায় লক্ষাধিক টাকা খোয়া যায়। এমনই ট্রেডিং করতে গিয়ে লক্ষাধিক টাকা খোয়া যায়। আবার একজন অনলাইনে গেম খেলতে গিয়ে লক্ষাধিক টাকা খুইয়ে ফেলেন। তিনি আরও জানান, যার সঙ্গে এমন ঘটনা ঘটবে সে যেন সময় নষ্ট না করে দ্রুত পুলিশের কাছে অভিযোগ জানায়। তাহলেই খোয়া যাওয়া টাকার বেশির ভাগ উদ্ধার করা সম্ভব হবে।

দেখুন অন্য খবর